‘Toutjies en Ferreira’, ‘Huishou’ ryg Fiësta-benoemings in‘Toutjies en Ferreira’. (Foto: Nardus Engelbrecht) Die kykNET Fiësta-toekennings vereer jaarliks die ryk oes teaterwerk en kunsuitstallings wat die afgelope feesjaar opgelewer het en die benoemings vir die 2019-pryse is pas bekendgemaak. Luidens ŉ mediaverklaring deur kykNET was dit ŉ baie kreatiewe jaar vir kunstefeeste in Suid-Afrika. Die Fiësta-paneel, wat uit tien lede en ŉ sameroeper bestaan, het nagenoeg 230 debuutproduksies deur die jaar gesien op die ses vervaardigende feeste wat vir volgende jaar se kykNET Fiësta-toekennings in aanmerking kom. Die US Woordfees, Klein Karoo Nasionale Kunstefees, Suidoosterfees, Innibos Laeveld Kunstefees, Vrystaat Kunstefees en Aardklop Nasionale Kunstefees, het algar gesorg vir produksies van hoogstaande gehalte. Die negende kykNET Fiësta-toekenningsaand vind Donderdagaand 14 Februarie 2019 in Kunstekaap in Kaapstad plaas en word soos vorige jare regstreeks op kykNET, DStv-kanaal 144, uitgesaai. ‘Babbelagtig’. (Foto: Verskaf) Die akteur Bennie Fourie sal die program as seremoniemeester lei en gaan deur Schalk Bezuidenhout, Gideon Lombard, Kay Karriem, Jarrid Geduld en Jill Levenberg as sy mede-aanbieders bygestaan word. Die spesiale uitsending sluit ook optredes in deur Jo Black, Craig Lucas, Paxton, die Cape Dance Company, die Kaapstad Jeugorkes onder leiding van Chad Hendricks en Universiteit van Wes-Kaapland-koor. John Kani en Sandra Prinsloo word vir hul bydrae tot die skeppende kunste vereer en Eduard Greyling vir sy bydrae tot die uitvoerende kunste en ballet. ‘Klippe wat val’. (Foto: Verskaf) Die publiek sal van 3 Desember die geleentheid kry om vir hul gunsteling-fees te stem in die kategorie van “Fees van die jaar”. Meer besonderhede sal op ŉ later stadium bekend gemaak word. Die Fiëstas, wat sedert 2011 toegeken word, is ŉ hoogtepunt op die feeskalender en dien as ŉ vertoonvenster van die ongeëwenaarde talent van Suid-Afrikaners in die uitvoerende kunste. Hier is die volledige lys van benoemings: Beste akteur Albert Pretorius – Bloed en bodem Frank Opperman – Toutjies en Ferreira Neil McCarthy – Curse of the Starving Class Wilhelm van der Walt – Klippe wat val Beste aktrise Cintaine Schutte – Huishou Joanie Combrink – Toutjies en Ferreira Lee-Ann van Rooi – Ons is almal freaks hier Nadia Valvekens – Huishou Beste mansbyspeler Albert Pretorius – Ons is almal freaks hier De Klerk Oelofse – Babbelagtig Dean-John Smith – Klippe wat val Dustin Beck – Kinnes Beste vrouebyspeler Anna-Mart van der Merwe – Swerfgoed Esther von Waltsleben – Toutjies en Ferreira Lee-Ann van Rooi – Kinnes Sorina Erasmus – Antie Pohl Beste regie Ilana Cilliers en Wolf Britz – GodgOdgoD Philip Rademeyer – Klippe wat val Sylvaine Strike – Curse of the Starving Class Nicole Holm en Wolf Britz – Toutjies en Ferreira Beste teaterontwerp The Loft Puppet Company (poppe) – Beloofde land / Promised Land Wolf Britz en Ilana Cilliers (stelontwerp) – GodgOdgoD Wolf Britz (scenografie) – Hierdie lewe Wolf Britz (stelontwerp) – Toutjies en Ferreira Beste spel in ŉ solo-produksie Antoinette Kellermann – Hierdie lewe Charlton George – Rokkie Gérard Rudolf – Die kuns van verdwyn Jefferson Dirks-Korkee – Rooilug Beste nuutgeskepte Afrikaanse teks Chase Rhys – Kinnes Philip Rademeyer – Huishou Philip Rademeyer – Klippe wat val Saartjie Botha – Toutjies en Ferreira Beste opkomende kunstenaar Anoecha Krüger – Raak Carla Smith – Bloed en bodem Devonecia Swartz – NRNNSA en Prinz Bettliegend Kanya Viljoen (regie en teks) – Raak Beste prestasie in klassieke musiek Charl du Plessis en Trio – Charl du Plessis Trio: Opposites Attract Charl du Plessis en Trio – Charl du Plessis Trio: Dis opera Conroy Cupido en Odeion-musiekskool – Handel Masterpieces Zanta Hofmeyr en Miro Chakaryan – Viool dialoog Beste prestasie in visuele kuns Diane Victor – Little History: A Retroflection Diane Victor – Skadu’s en lig / Shadows and Light Emma Willemse – Argiewe van verlies en verlange Willem Boshoff – Druid Walks Beste musiekgedrewe produksie: Buitelug Boontoe! Engelstemme Degrees of Honour: Sibongile Khumalo, Gloria Bosman en Amanda Strydom en die US Jazz Band kykNET Konsert Rymklets van Oos tot Wes Beste musiekgedrewe produksie: Podium Amanda Strydom: Stadig oor die klippers Amanzi – Chant vir my dorsland Gesnaarde gedigte Lize Beekman: Stilte na die storm Beste musiekgedrewe produksie: Teater Afrika, my verlange / Afrique mon désir David Kramer se Platteland kykNET SOF Hip Pops Lepeltjie vol snare Beste aanbieding Babbelagtig GodgOdgoD Klippe wat val Toutjies en Ferreira Beste duo of ensemble Babbelagtig Huishou Die avonture van Bal-Oog & Brommel – Moord in Ixiastraat Toutjies en Ferreira Beste vertaling of verwerking van ŉ bestaande werk Fotostaatmasjien – Bibi Slippers en Wessel Pretorius Hierdie lewe – Saartjie Botha Die avonture van Bal-Oog & Brommel – Moord in Ixiastraat deur Sjaka Septembir Tjieng tjang tjerries deur Jolyn Phillips en Jason Jacobs